**Vedlegg til innkomne forslag og saker til årsmøtet i Faxi 2016:**

**Sletting av gamle årsmøtevedtak, forslag fra styret:**Når den nye loven og særlige bestemmelser for Faxi av 25.02.2016, trer i kraft opphører alle tidligere vedtekter og årsmøtevedtak.

**Øremerking av ”sparekonto”, forslag fra styret:**Faxi har en stor sum stående på egen konto, opprinnelig tiltenkt eget baneanlegg. Styret foreslår at denne konto fremdeles forblir øremerket bane eller andre større investeringer som kommer medlemmene til gode. Bruk av disse midlene skal godkjennes av medlemmene på årsmøte eller ekstraordinært årsmøte.   
Årsmøtet kan, etter forslag fra styret, avsette midler til denne konto.

**Overføre til ”sparekonto”, forslag fra styret.**Årsmøtet avsetter kr 50.000,- til sparekontoen.

**Opprette ”vennegruppe”, forslag fra Kari Christensen:**Faxi skal oppnevne en gruppe kalt ”Faxivenner”. Dette er en gruppe for dem som vil støtte Faxi, uten å være medlem. Man må være min. 65 år for å kunne bli en Faxivenn. Det vil koste kr 300,- pr år å være en Faxivenn. Disse pengene skal øremerkes barne- og ungdomsarbeidet i klubben.

En Faxivenn har ikke medlemsstatus, men vil bli invitert til medlemsmøter og vil motta Faxiposten. En Faxivenn kan ikke delta på klubbarrangementer som stevner og kurs uten å være fullverdig medlem.

**Fullmakt til styret om forpliktende samarbeid om hestesportanlegg, forslag fra styret:**Styret ber om årsmøtets fullmakt til å innlede forpliktende samarbeid med Hegren Rideklubb og Vindafjord og Etne Rideklubb om et stort hestesportsanlegg på Skeiseid i Tysvær.

Anlegget vil minst omfatte: stor og liten ridehall, ovalbane og passbane samt staller til skolehester og til utleie.  
Torgeir Strøm og Tone Kolnes sitter i en prosjektgruppe som arbeider med tegninger, driftsform og budsjett for anlegget. Det planlegges å søke om både kommunal støtte og tippemidler.   
Selve anlegget skal opprettes som et aksjeselskap, mens den daglige driften vil bli driftet av en eller flere av samarbeidsklubbene.  
Styret i Faxi vil på alle måter påse at aksjefordelingen og driftsavtalen vil være til det beste for Faxi.

**Vedtak:**Årsmøtet vedtar at Faxi arbeider videre for å få etablert et stort, felles ridesenter i Tysvær kommune; Haugaland Hestesport Arena. Årsmøtet vedtar de framlagte vedtekter som gjeldende for etablering av Haugaland Hestesport Arena AS